הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 132, 2018-05-09 09:50

סתיו שפיר: בוקר טוב.

סתיו שפיר: אני מתכבדת לפתוח את ישיבת הוועדה המיוחדת ליישום הנגשת המידע הממשלתי ועקרונות שקיפותו לציבור.

סתיו שפיר: היום אנחנו מתכבדים לארח כאן את נציגי משרד התיירות ואת המנכ"ל אמיר הלוי לדיון במסגרת מדד השקיפות שאנחנו עורכים כאן בוועדה בחודשים האחרונים.

סתיו שפיר: המטרה של המדד היא להציב סטנדרטים בכל משרדי הממשלה לשקיפות וחשיפת מידע או שיתוף ציבור.

סתיו שפיר: היו בוועדה כבר 22 משרדים ויש עוד הרבה משרדי ממשלה.

אמיר הלוי: רק עכשיו נזכרתם בנו?

סתיו שפיר: המשרד שלכם קיבל את כל המדדים מראש.

סתיו שפיר: המדדים האלה כוללים מענה לפניות של חברי הכנסת, מענה לפניות ציבור, פניות חופש מידע, איך עובד ומתנהל כל עניין חופש המידע במשרד, פרסום התקשרויות וכל הנהלים המחייבים היום את משרדי הממשלה, עבודה עם היחידה הממשלתית לחופש המידע במשרד המשפטים שעמה גם כתבנו את המדד הזה, וביחד עם ארגוני השקיפות וחופש המידע שמצטרפים לישיבות שלנו כדי להביא גם שאלות מהציבור.

סתיו שפיר: המטרה כאן היא מטרה מאוד פשוטה.

סתיו שפיר: אנחנו רוצים להניח את נושא השקיפות כחלק מסדרי עדיפויות של המשרד, הן בתכניות העבודה שלכם ואיך שאתם בונים אותן מלכתחילה והן מול מערך הפיקוח על עבודת הממשלה, תפקידה של הכנסת ושל הציבור, וגם כמטרה עבורכם כדי לשתף את הציבור בהליכים שהמשרד עושה.

סתיו שפיר: במקרה של משרד התיירות יש הרבה משמעות לשיתוף הציבור כי הציבור הוא חלק ויכול לשמש כחלק מהמטרה של כולנו, לעודד עוד ועוד תיירות להגיע לישראל וליצור כמה שיותר שיתופי פעולה.

סתיו שפיר: אנחנו נפתח את הישיבה ואני אבקש ממך אדוני המנכ"ל להציג ולומר איך אתם רואים את נושא השקיפות וגם לעבור קצת על המצגת ואז נפתח לשאלות מהציבור ושאלות שאנחנו הכנו מראש.

סתיו שפיר: מי שרוצה להפנות שאלה, בבקשה להעביר אלי פתק עם השם ואנחנו ננסה לשלב במהלך הדיון.

אמיר הלוי: תודה רבה.

אמיר הלוי: תודה על ההזמנה.

אמיר הלוי: אנחנו באמת מאוד שמחים להיות כאן.

אמיר הלוי: נמצא כאן הצוות המקצועי של משרד התיירות והם ישתלבו במצגת.

אמיר הלוי: מינה גנם, סמנכ"לית אסטרטגיה שתוביל, המחלקה המשפטית, דיגיטל, תקציבים, תכנון, תשתיות.

אמיר הלוי: ברשותכם, כמה משפטים על משרד התיירות, משרד שבשנים האחרונות עובר שינויים מאוד גדולים, שינויים שהתאפשרו גם אודות תקציב וגם שינוי תפיסה אסטרטגית כמעט בכל התחומים שאנחנו עוסקים בהם, עדכון של כל המבנה הארגוני של המשרד שהיה צריך להתאים אותו לשוק התיירות שהוא מאוד משתנה.

אמיר הלוי: בשנים האחרונות הבנו שאנחנו צריכים לעשות חשיבה מחודשת על כל תפיסת ההפעלה שבה עובד המשרד לצד תחומים שיש בהם למשרד כלים מאוד משמעותיים כמו המשרד בנוי על זרוע תשתיתית מאוד גדולה שנחלקת גם לנושא התכנון שהוא כאן ליבת הפעילות, אחד הדברים שהכי חשובים לנו הוא שיהיה תכנון, שיהיה מלאי ופוטנציאל של קרקעות לבניית מקומות אכסון.

אמיר הלוי: אני בכוונה אומר מקומות אכסון כי אחד הדברים שאנחנו מכוונים אליו הוא שמשרד התיירות היום משקיע הרבה באוהלים והרבה במלונות חמישה כוכבים וגם בכל מה שבדרך, הוסטלים וכולי, בניגוד לתפיסה שהייתה בעבר לפיה צריך רק מלונות.

אמיר הלוי: אנחנו היום משקיעים עוד ועוד בקמפינגים, בכל מה שקשור לתיירות שטח ורואים בזה פוטנציאל גדול, לצד זה שאנחנו גם תומכים בכל מה שקשור לכל מה שנותן עוד היצע מלונאי כי הבסיס לגידול במספרי התיירים הוא בזה שנוכל להגדיל את מספר מקומות הלינה במדינת ישראל.

אמיר הלוי: שוב, מקומות לינה זה משק שינה ועד מיטה בסוויטה, כל מה שבדרך.

אמיר הלוי: שינינו כאן את כל השפה.

אמיר הלוי: תייר שמגיע ורוצה ללון בשק שינה במדינת ישראל, מבורך ומקובל למרות שהוא משאיר קצת פחות כסף בשלב הראשון כשהוא צעיר ותפרן.

אמיר הלוי: אבל אנחנו יודעים שכולם בסוף מתפתחים ומשאירים יותר.

סתיו שפיר: ברגע שהוא נכנס לסופרמרקט, הוא משלם כבר יותר כסף ממה שהוא היה משלם ברוב המדינות מהן הוא יכול להגיע.

סתיו שפיר: הוא מוציא כאן.

אמיר הלוי: תלוי מאיזו מדינה הוא בא.

אמיר הלוי: אנחנו יודעים שיש מדינות שהן יותר יקרות מאתנו אבל אנחנו משרד התיירות ורצינו לתת גם לאלה שרוצים לבוא לכאן אפשרות לינה ולא רק במקומות יקרים.

סתיו שפיר: כמה אנשים שמגיעים לכאן היום לנים במלונות, אכסניות וכולי וכמה משתמשים ב-RBNB?

אמיר הלוי: לגבי RBNB, אלה נתונים שצערנו אנחנו לא חשופים אליהם עד הסוף.

אמיר הלוי: דרך אגב, עוד דבר שאנחנו אומרים בכל מקום הוא שאנחנו נגד המגמה שמובילים אותה מלונאים, לנסות לחסל את התחום הזה.

אמיר הלוי: אנחנו מאוד בעדו.

אמיר הלוי: יחד עם זאת, המדינה עוסקת בהליכי הסדרה שלוקחים זמן וזה לא רק תלוי במדינה אלא זה תלוי גם בצד השני.

אמיר הלוי: מדובר כאן על הערכה – כי זה לא מוסדר – לפיה יכולים להיות 15-20 אחוזים ולפעמים יותר מהלינות.

אמיר הלוי: אנחנו יודעים עוד דבר.

אמיר הלוי: אנחנו בתקופת שיא שלא יכולה הייתה לקרות לולא המלאי הגדול שיש לכל הדירות להשכרה, RBNB ודומיהם, ולכן מבחינתנו זה צעד מבורך שפתח את השוק, מגביר את התחרות, נותן עוד אפשרויות לינה ולנו הוא מאוד חשוב.

אמיר הלוי: דרך מרכז ההשקעות של משרד התיירות אנחנו מסייעים לבנייה לאכסון.

סתיו שפיר: איך אתם אוספים את הנתונים האלה?

סתיו שפיר: לגבי RBNB, מאיפה אתם יודעים את הנתונים?

אמיר הלוי: סקרים, רשויות.

אמיר הלוי: תל אביב עשתה סקר.

אמיר הלוי: RBNB מדי פעם משתפים אותנו קצת בנתונים.

סתיו שפיר: הם לא מוכנים לשתף בנתונים.

אמיר הלוי: מעט מאוד.

ענת שיחור אהרונסון: זו חברה פרטית.

ענת שיחור אהרונסון: הם לא חייבים.

דקלה כהן שינפלד: אנחנו יודעים כמה לנים במלונות וכמה תיירים יש.

דקלה כהן שינפלד: עושים איזשהו חישוב.

אמיר הלוי: אנחנו גם רואים שבגלל שכמות החדרים, רק בשנה האחרונה אנחנו רואים קפיצה בעקבות זה שמרכז ההשקעות, בעקבות החוק שעבר כאן, יריב לוין העביר חוק בכנסת לפני שנה וחצי, אנחנו רואים, בגלל שהתמרוץ למלונאים והמענק יותר גדול וההליכים הסטטוטוריים יותר זמינים, המלונאות הפכה להיות לפרויקטים לאומיים, אנחנו רואים קפיצה של בערך פי שלוש בבקשות למרכז ההשקעות, כאשר עד אז הייתה סטגנציה ונשארנו עם אותו מספר חדרים הרבה שנים.

אמיר הלוי: אנחנו כן רואים עכשיו את השינוי אבל עדיין יקר כאן וגם לוקח זמן כאן, ולא רק כאן אלא גם בארצות הברית הרבה דברים לוקחים הרבה זמן.

אמיר הלוי: כשרוצים שהכול יהיה שקוף, שהירוקים יגידו את שלהם ואנחנו בעד הכול אבל יש לזה מחיר.

אמיר הלוי: אנחנו עדיין במצב שאנחנו לא עם כמות החדרים שאנחנו רוצים, הרבה פחות, אבל אנחנו מקווים שהצעדים שעשינו ישנו את המצב.

סתיו שפיר: מה אנחנו רוצים וכמה יש לנו היום?

אמיר הלוי: אנחנו היום עם קרוב ל-60,000 חדרים.

אמיר הלוי: אנחנו עכשיו בדיוק בסקר כדי לראות כמה שקי שינה יש במדינה.

אמיר הלוי: אני אומר שקי שינה בכוונה.

אמיר הלוי: כמה מיטות יש.

סתיו שפיר: אצלי בבית יש הרבה שקי שינה.

אמיר הלוי: אני יכול לומר לכם שבשנה שעברה כשאנחנו במצוקה של תל אביב של מעט חדרי מלון זולים, בכלל יש חוסר אבל דרבנו אותם לאוהלים.

אמיר הלוי: הוסטלים הקימו על הגגות ברחוב הירקון אוהלים ומוכרים שקי שינה וזה נמכר ב-60-70 שקלים ויש תפוסה של מאה אחוזים וזה מצוין כי זה מגדיל את השוק.

אמיר הלוי: אנחנו מחפשים בכל דרך להגדיל את המלאי.

אמיר הלוי: השלב הבא, אחרי התכנון ואחרי ההשקעות הוא השלב של התשתיות שהתייר פוגש.

אמיר הלוי: כאן אני חייב לומר שאנחנו בשינוי גדול אבל הפרטנרים אלה הן הרשויות המקומיות.

אמיר הלוי: אני לא רוצה לתת דוגמאות של רשויות.

אמיר הלוי: בדרך כלל כשאני מזכיר עיר, אחרי שנייה יש לי ווטסאפ מראש העיר ששואל איך דיברתי על העיר שלו.

אמיר הלוי: אתם מסתובבים בארץ ואתם יודעים שיש רשויות, שמרבית הרשויות קיבלו תקציבי עתק ממדינת ישראל באמצעות משרד התיירות כדי לשדרג את הטיילות.

אמיר הלוי: אתם רואים כאן נדמה לי את אילת, סתם תמונה.

אמיר הלוי: הטיילת באילת, בה הולכים, היא טיילת של משרד התיירות.

אמיר הלוי: אנחנו עכשיו שם במבצע ממוקד ואנחנו משקיעים שם 10 מיליון שקלים בקטע שבין הקניון לגשר כאשר המבחן הגדול הוא איך עיריית אילת תתחזק אותו.

אמיר הלוי: הבעיה הגדולה במדינת ישראל היא שאנחנו מאוד טובים לקחת אדריכלים, להשקיע בתכנון, להביא דברים חדשים, להחליף את האקרשטיין כל פעם ממודל 2014 למודל 2018, ואני אומר לכם שזה מיותר כי לא צריך לעשות את זה ואנחנו הפסקנו את זה, אבל המבחן הוא מבחן התחזוקה.

אמיר הלוי: איך מנקים, איך אוספים את בדלי הסיגריות, איך דואגים שיהיו פרחים בערוגות, איך דואגים שהספסל לא יהיה מלוכלך במיץ שנשפך ולא מנקים אותו, וכאן יש מעט מאוד רשויות שמצטיינות בתחזוקה ולזה אנחנו מכוונים.

אמיר הלוי: פשוט לשים מחסום ולא לתת תקציבים ולא לזרום הלאה בתכנון של טיילות עתידיות לרשויות שלא משתפות אתנו פעולה בכל מה שקשור לתחזוקה.

סתיו שפיר: אלה אלמנטים משמעותיים מבחינת תשתיות?

סתיו שפיר: מה לגבי תחבורה ציבורית?

אמיר הלוי: שאלה מצוינת.

אמיר הלוי: בתשתיות התקציבים בשליטתנו.

אמיר הלוי: יש מצ'ינג של רשויות.

אמיר הלוי: תחבורה ציבורית, זה אחד הנושאים שנמצא אצלנו בתוך כל מה שקשור לחוויית התייר, אבל אנחנו כאן גורם מדרבן שמדרבן את המשרדים הרלוונטיים.

אמיר הלוי: יש כאן הרבה תחומים כמו רשות ההגירה בכל מה שקשור לאשרות, משרד החוץ, אמנות, כל התהליכים האלה.

אמיר הלוי: כמובן שכל מה שקשור לתחבורה ציבורית ואני אומר כאן שאנחנו לא במצב שאנחנו צריכים להיות בו.

אמיר הלוי: אנחנו בפיגור מאוד גדול.

אמיר הלוי: עכשיו דרך פרויקט אחד מאוד גדול של המשרד, שזה המוצר הדרומי שאנחנו בונים כי אנחנו רואים פוטנציאל מאוד גדול בדרום הארץ סביב שדה התעופה החדש שאמור להיפתח, אני מקווה, בשנה הקרובה והפעילות הגדולה של משרד התיירות כשלפני שלוש שנים היו ארבע טיסות שבועיות מאירופה לתמנע ובחורף האחרון הממוצע היה 47 טיסות בשבוע.

אמיר הלוי: אנחנו רואים את הפוטנציאל הגדול.

אמיר הלוי: הפעולה שלנו כאן הצליחה, גם באות טיסות וגם הפעולה השיווקית שלנו הביאה לכך שבחורף האחרון בפארק תמנע למשל היה גידול של מ-70 בערך ל-750-800 רוכבי אופניים ומטיילים מחוץ לארץ כל שבוע בפארק.

אמיר הלוי: זה הפוטנציאל.

אמיר הלוי: האירופאים מפתחים מקומות אחרים, מחפשים חום בחורף ולנו יש את זה, הם באים עם שקי שינה לשם, לנים במדבר, אנחנו בונים להם את הפסיליטיס, הרבה מאוד חאנים ומעלים.

אמיר הלוי: החסם הגדול הוא תחבורה ציבורית כי היום הם ינחתו בשדה החדש, יהיו שם אופניים ואנחנו נדאג לזה, אבל הם צריכים להגיע למצפה רמון ואלה לא הסטנדרטים האירופאיים.

סתיו שפיר: אתם מנסים לתכלל, ואחד הדברים שראינו בתכניות העבודה שלכם זה שהצבתם לעצמכם בעבר מדדים.

סתיו שפיר: אתה כבר ארבע-חמש שנים מנכ"ל המשרד?

אמיר הלוי: התחלתי את השנה השישית.

סתיו שפיר: ברכותיי.

אמיר הלוי: תלוי מאיזה צד מסתכלים.

אמיר הלוי: נראה כשנצא מהוועדה.

סתיו שפיר: בהתחלה הצבתם לעצמכם מדדים, כמה תיירים אתם מצפים שייכנסו לישראל בשנה הבאה והפסקתם עם המדד הזה ולא כל כך הבנתי מדוע.

סתיו שפיר: מעניין אותי מבחינת המדדים והיעדים שאתם מציבים לעצמכם, מדוע להפסיק להציב יעדים.

סתיו שפיר: יש איזשהו מחסום או מכשול שצריך להתמודד אתו או שזה החשש מלא לעמוד ביעדים, שכמובן אסור שהוא יהיה חשש להציב לעצמנו יעדים כדי להתקדם.

סתיו שפיר: כשאתם מתכללים את הסיבות של מה היה יכול לחזק את התיירות לכאן, אני, מבלי להתמחות בעולם הזה, נראה לי שאנשים צעירים שמגיעים ולא רק צעירים, אנשים שמגיעים לטייל בישראל, נתקלים בזה שאין תחבורה ציבורית בסופי שבוע ושגם ביום יום התחבורה הציבורית היא מאוד מאוד קשה לתפעול.

סתיו שפיר: היא לא מתורגמת לאנגלית, נורא קשה לפצח את המפות באוטובוסים למי שלא מכיר או אפילו את האפליקציות למי שלא מכיר.

סתיו שפיר: צריך כל הזמן לעמוד ולבקש עזרה בתחנה כדי להבין, שלא לדבר על כמות תחנות האוטובוס בישראל שאין בהן שום הסברים ואני בכלל לא משווה לכל המקומות והמדינות שהם מגיעים מהם מאירופה, שם יש שילוט אלקטרוני שמראה בדיוק מתי אמור להגיע האוטובוס והוא גם מגיע בזמן שהשלט אומר.

סתיו שפיר: אם זאת אחת הבעיות הקשות להביא לכאן ולהכפיל את מספר התיירים שאמור להיכנס לישראל, האם אלה מחירים, עלויות של לינה, של בתי מלון, עלויות של כל דבר אחר, מסעדות וכדומה, האם זה המצב של ישראל בעולם, המצב המדיני?

סתיו שפיר: מה הגורמים הכי משפיעים ואיך היה אפשר למקסם את היעדים שלנו?

אמיר הלוי: אני חושב שכדי שנגיע לזרוע השלישית שהוגדרה גם כקטר של המשרד, הזרוע השיווקית של המשרד, אני אענה דרך זה שנדבר קצת על השיווק ונגיע למצגת שביקשתם.

אמיר הלוי: כמובן שהמשרד פועל ב-21 מדינות בעולם.

אמיר הלוי: אנחנו משרד שמאוד צמצם את הנציגויות שלו, גם את שטח הנדל"ן שלו במשרדים בחוץ לארץ.

אמיר הלוי: בהשוואה למשרדים ממשלתיים אחרים אנחנו מאוד מאוד מצומצמים.

אמיר הלוי: משתדלים להיות עצמאיים, מודדים מטר פר עובד, אנחנו מאוד מאוד צנועים וחסכניים.

אמיר הלוי: אנחנו עובדים הרבה עם אאוט סורסינג בחוץ לארץ.

אמיר הלוי: אנחנו מעסיקים חברות יח"צ ואתם רואים את זה גם דרך הפירוט של ההוצאות שלנו.

אמיר הלוי: בגדול אנחנו בשנים האחרונות עשינו שינוי דרמטי בכל מה שקשור לתפיסת השיווק, האסטרטגיה השיווקית, ממצב שמדינת ישראל שווקה בעיקר כיעד צלייני, כיעד לתיירות שבאה להשתטח כאן בכנסיית הקבר פעם בחיים, בדרך כלל כשאתה רואה את סופך קרב, עברנו למודל אחר, למודל של לעלות למדף שלא היינו בו, של תיירות נופש, תיירות ים ושמש, מסעדות, גאווה, תיירות מרתונים, ג'ירו, כל המקומות האלה שהלכנו אליהם, חופים, משפחות שבאות ויכולות להיות כאן ולקבל יעד תיירות במזג אוויר מושלם, תיירות זולה ויקרה.

אמיר הלוי: כמובן שאם היה יותר זול כאן, היה יותר קל אבל בסוף כשאנחנו חושבים ומנתחים את היתרונות שלנו, יש הרבה מאוד יתרונות.

אמיר הלוי: ברור שנושא של מחיר הוא חסם במדינות מסוימות ומצד שני הסקנדינבים באים לכאן ואומרים שערך הכסף הוא מצוין, ולא רק הם.

אמיר הלוי: אנחנו יודעים שכל נושא של יוקר המחיה הוא סוגיה מרכזית במדינת ישראל.

אמיר הלוי: אנחנו כאן חלק מהמשחק ומנסים לעשות את המקסימום.

אמיר הלוי: כשיהיה לנו המספר של כמה שקי שינה אפשר להלין כאן, נוכל לדעת שאפשר להביא יותר תיירות זולה.

אמיר הלוי: כרגע עם תפוסות בתי המלון, ואני רוצה להתחבר ולהראות סרטון אחד כדי שתראו לאן הגענו בתפיסה השיווקית, ממצב של צליינים, וכך שיווקנו את מדינת ישראל, למצב בו אנחנו מוכרים היום את מדינת ישראל עם החיבור של מזג אוויר בשנה וחצי האחרונות.

אמיר הלוי: אחד הדברים – וכאן שאלת נכון לגבי היעדים – שאנחנו הבנו הוא, אחד הדברים שהיו ברורים לנו שאנחנו יכולים לתת יעדים בכל דבר אבל ראינו את זה ואני כבוגר צוק איתן, היינו בשיא תיירות, פעם ראשונה עם קמפיין של משרד התיירות בטור דה פרנס אחרי הג'ירו, לפני ארבע שנים, וראינו איך הכול נופל.

אמיר הלוי: ראינו איך עד צוק איתן היה שיא גדול.

אמיר הלוי: לכן, אחד הדברים הוא שברור לנו עם יעדים מאוד ברורים בכל תחום.

אמיר הלוי: מספר תיירים, במציאות שאנחנו נמצאים, שהיא עוברת שינוי וצריך להבין שהעולם היום מתרגל לטרור.

אמיר הלוי: לא יעזור, התיירות היום חיה על צד טרור, בירות אירופה ספגו מכות טרור מאוד גדולות בשנתיים האחרונות, התהליך שבו מתאוששים מטרור היום הוא הרבה יותר מואץ כתוצאה מכל הפיתוחים הטכנולוגיים שהם הבסיס היום לכל תעשיית התיירות, ההזמנות וכולי.

אמיר הלוי: זאת לא תיירות קבוצות אלא זאת יותר תיירות בודדים.

אמיר הלוי: כאשר קבוצות מבטלות, הן קובעות פעם, אולי עוד שנה אחרי שיש שקט.

אמיר הלוי: כאשר בודדים מבטלים, בין אם הם באים למלונות ובין אם להוסטלים, הם מקסימום דוחים לשבועיים ואיך שהם שומעים, הם יודעים שמזג האוויר טוב ויש שקט, הם כבר יכולים להזמין טיסה כי הכול הרבה יותר נגיש מכפי שהיה פעם.

אמיר הלוי: זה הוביל אותנו לזה שאנחנו משתדלים לעמוד ביעדים ועמדנו ביעדים.

אמיר הלוי: אנחנו גדלנו מ-2,9 בשנת 2016 ל-3,6 בשנת 2017.

אמיר הלוי: זה גידול שלא היה כמותו.

אמיר הלוי: גם בתקופות שקטות והיו תקופות שקטות, לא היה גידול שמתקרב לזה.

אמיר הלוי: הצמיחה הייתה בחמישה אחוזים, בשבעה אחוזים, ואנחנו כאן מדברים על סדר גודל של 30 אחוזים.

סתיו שפיר: 3,6 היה היעד של 2016?

אמיר הלוי: 3,6 – זאת התוצאה של 2017 בלי יעד.

אמיר הלוי: הצלחנו להגיע לזה.

סתיו שפיר: היעדים של 2016.

אמיר הלוי: לא.

אמיר הלוי: לא היו יעדים.

אמיר הלוי: היעד היה כמה שיותר.

סתיו שפיר: למה לא מציבים יעדים?

אמיר הלוי: זה פשוט תחום שהוא כל כך רגיש למצבים המשתנים בעולם ואנחנו בדקנו את זה וראינו אחורה.

אמיר הלוי: הגרף – אם תרצו, נציג לכם פעם – של כניסות הוא גרף של אירועים ביטחוניים במדינת ישראל.

אמיר הלוי: , עשינו כאן צעדים ואני אומר שאני לא יכול לומר אם 70 אחוזים הם מהשיווק או 60 אחוזים מהשיווק אבל בסופו של דבר כמובן שהשקט הביטחוני עזר לנו יחד עם צעדים שעשינו כאן

אמיר הלוי: כמו כל התמרוץ של חברות תעופה כתוצאה מהתקציב הגדול שיש למשרד התיירות, בעיקר בשיווק.

אמיר הלוי: פי שלוש ממה שהיה מאז נכנס השר לוין למשרד.

אמיר הלוי: זה אפשר לנו לתמרץ חברות תעופה.

אמיר הלוי: זה גדל ופיתח כאן עשרות קווים חדשים.

אמיר הלוי: אתם קוראים על עוד קו מסין וקו מהודו שהגיע.

אמיר הלוי: כל הפעילות שלנו עם ה-OTA שכולם מכירים אותם דרך ההזמנות, האקספידיות למיניהן, טריפ אדוויזר, בוקינג וכל הפרטנרים האלה, זה גרם לכך שאנחנו עובדים פעם ראשונה בהסכמים שעשינו.

אמיר הלוי: המדינה הראשונה שעשתה על בסיס הצלחה, על בסיס פרפורמנס.

אמיר הלוי: אנחנו משלמים כשהם מגדילים את המכירות שלהם.

אמיר הלוי: זאת אומרת, אם אין גידול לעומת השנה הקודמת, התשלום הוא מינורי.

סתיו שפיר: הבנתי, אבל עדיין גם אם היעדים, המטרה של הצבת יעדים היא פרסום יעדים בתכניות עבודה שגם הציבור יכול לראות, היא לא רק המטרה של עמידה בהם.

סתיו שפיר: ברור שאנחנו רוצים לעמוד ביעדים אבל גם כדי שנוכל להבין אם יש מקום שבו אנחנו לא עומדים ביעדים.

סתיו שפיר: אם כתוצאה מאירוע בלתי נשלט, אירוע ביטחוני, אתם לא יכולים לדעת מתי יתרחש, אבל אם זה כתוצאה מדברים אחרים, לפחות זה מאפשר לכם לבחון את עצמכם אחורה ולהבין מה עושים טוב ומה עושים לא טוב.

סתיו שפיר: לא להציב יעדים, זה פשוט לא.

אמיר הלוי: ברור.

אמיר הלוי: קיימנו על זה הרבה מאוד דיונים גם עם חברת מצרף, החברה שבנתה לנו את המבנה הארגוני שהיא בתהליך אסטרטגי במשרד.

אמיר הלוי: בדקנו את כל ההכרזות שהיו על היעדים.

אמיר הלוי: 20 שנים דיברו על חמישה מיליון תיירים, ראש עיריית ירושלים אמר כמה פעמים 10 מיליון תיירים, מנכ"ל אל על אמר 15 מיליון תיירים, אז מה?

אמיר הלוי: אז אמרו.

אמיר הלוי: בסופו של דבר כאשר שוק רוסי שהוא כל כך מרכזי בנתח שוק שלו למדינת ישראל, יש שם משבר, גם ביטחוני, גם פוליטי, גם כלכלי, אתה יכול להציב יעדים עד מחרתיים, אבל זה דבר שלא תלוי בך.

סתיו שפיר: אתה יכול גם לומר שבתי החולים לא צריכים להציב יעדים לירידה בכמות הזיהומים.

אמיר הלוי: כל מה שדריל דאון, יש לנו יעדים מוגדרים שהם מאוד ברורים ואנחנו תכף נציג אותם.

דקלה כהן שינפלד: שינינו אילו יעדים אנחנו מציבים לעצמנו.

דקלה כהן שינפלד: אם תסתכלי אחורה, לכל השנים אחורה של משרד התיירות, תמיד היה יעד של חמישה מיליון תיירים.

סתיו שפיר: מי הדוברת?

דקלה כהן שינפלד: אני יועצת של אמיר.

דקלה כהן שינפלד: אמיר משמש כרגע כסמנכ"ל השיווק ואני מרכזת את התחום במשרד.

דקלה כהן שינפלד: היעדים תמיד היו.

דקלה כהן שינפלד: תסתכלו אחורה.

דקלה כהן שינפלד: חמישה מיליון.

דקלה כהן שינפלד: מספר כזה שעושים ככה, בוא נעשה חמישה מיליון.

דקלה כהן שינפלד: נשמע מצוין.

סתיו שפיר: אבל לא כך בונים יעדים.

דקלה כהן שינפלד: נכון.

דקלה כהן שינפלד: אבל אני אומרת שהתחום הזה של תיירות הוא מאוד מאוד מאוד מורכב.

דקלה כהן שינפלד: אני אפילו לא מדברת על העניינים הביטחוניים שכולם מבינים אותם.

דקלה כהן שינפלד: אתה יכול להשקיע המון בשוק הרוסי ויש מפלה כלכלית, יש ירידה של 40 אחוזים אצלנו.

דקלה כהן שינפלד: בשאר המדינות יש ירידה של 80 אחוזים.

דקלה כהן שינפלד: אנחנו לכאורה הצלחנו אבל יש כל כך הרבה משתנים.

סתיו שפיר: זה לא יותר מורכב מיעדים בתחומי רווחה.

סתיו שפיר: יש מורכבות בכל קביעת יעדים.

סתיו שפיר: במקרה הזה, אם אתם אומרים שאנחנו רוצים להשקיע עכשיו באוכלוסייה שמגיעה ממקום כלשהו - - -

דקלה כהן שינפלד: בדיוק את זה אנחנו עושים.

סתיו שפיר: אוכלוסייה הלה"טבית.

סתיו שפיר: אתם יודעים שאתם מייצרים כך וכך אירועים.

דקלה כהן שינפלד: צודקת.

דקלה כהן שינפלד: כך עשינו.

דקלה כהן שינפלד: זה בדיוק מה שעשינו.

דקלה כהן שינפלד: זה כמו שבמשרד הרווחה יאמרו שיהיו פחות ילדים עניים.

דקלה כהן שינפלד: אנחנו החלטנו שאנחנו אומרים שאנחנו רוצים להגיע למצב שיהיו כאן יותר טיסות.

דקלה כהן שינפלד: זה היעד וזה מה שעשינו.

דקלה כהן שינפלד: הצבנו לעצמנו יעד של יותר טיסות מיעדים שונים בעולם, גם לאילת.

אמיר הלוי: יותר התקשרויות עם OTA.

דקלה כהן שינפלד: אנחנו רואים שבסוף דווקא בשנה שבה לא הצבנו יעד אמורפי כזה, דווקא אז הצלחנו להגיע לעלייה הרבה יותר משמעותית משום שמנהלי לשכות שלנו וכל עובדי המשרד התרכזו בהשגת את המש הביא אותנו ליעד המרכזי.

אמיר הלוי: אני מציע שפעם תזמיני את אגף התקציבים ותשאלי אותם אם מישהו האמין שנעבור את השלושה מיליון.

סתיו שפיר: אני מאוד אוהבת את אגף התקציבים.

אמיר הלוי: תזמני אותם ותשאלי אותם אם הם האמינו שיגיעו 47 טיסות שבועיות לאילת כשהמדינה משקיעה שני מיליארד שקלים.

סתיו שפיר: אני מדברת על יעדים שגם עוזרים לכם לקבוע את המדד.

סתיו שפיר: כדוגמת העוני, להגיד שאנחנו רוצים להפחית את מספר העניים, זה נכון.

סתיו שפיר: אנחנו רוצים להפחית את מספר העניים באיקס, אנחנו עושים את זה דרך 1, 2, 3, 4 צעדים.

סתיו שפיר: רק להביא טיסות?

דקלה כהן שינפלד: רוצים לעלות במספר התיירים.

דקלה כהן שינפלד: בוודאי.

דקלה כהן שינפלד: לכן אנחנו עובדים, כל מינהל עובד כדי להשיג את היעדים שלו, כדי להביא לכאן כמה שיותר כלים שיגדילו את מספר היעדים.

סתיו שפיר: אגב, ב-2016 כן היו לכם יעדים.

דקלה כהן שינפלד: כן.

דקלה כהן שינפלד: זה נכתב ב-2015.

סתיו שפיר: בתכניות העבודה של 2016, אתם מדברים על יעד של 3.28 ב-2017.

אמיר הלוי: כן.

אמיר הלוי: אבל בשנים האחרונות אנחנו בלי.

סתיו שפיר: זה מה שאמרתי קודם, שאני חושבת שעמדתם ביעד, אז למה הורדתם את זה?

אמיר הלוי: היסטורית זה לא אמר כלום.

אמיר הלוי: הפך את המשרד לבדיחה.

אמיר הלוי: אני אומר את זה בצורה מאוד גלויה.

אמיר הלוי: עובדה, אני לא יודע אם זה גם בגלל זה, אבל כשלא היה יעד, שברנו כל תחזית, גם של האופטימיים בתעשייה הזאת.

סתיו שפיר: כשאין תחזיות, אפשר לשבור אותן.

דקלה כהן שינפלד: זה מאוד קל לומר 10 מיליון אבל אנחנו יודעים שאין חדרים ל-10 מיליון.

סתיו שפיר: יכולנו גם לומר 60 מיליון.

סתיו שפיר: זה לא העניין.

סתיו שפיר: מציבים יעד שהוא מגובה בתכניות עבודה.

אמיר הלוי: השאלה הזו עדיין על שולחננו.

אמיר הלוי: אנחנו מתלבטים בה וטוב שהיא עולה.

אמיר הלוי: אני מקווה שבלי קשר ליעדים, שנמשיך לשבור שיאים.

אמיר הלוי: אולי בסרטון שנקרין לכם תראו מה גרם בשנים האחרונות לשינוי וקפיצה.

אמיר הלוי: אחר כך נעבור למצגת.

אמיר הלוי: (הקרנת סרטון).

אמיר הלוי: הסבר.

אמיר הלוי: אתם רואים את תל אביב וירושלים.

אמיר הלוי: חלק מהשינוי האסטרטגי, תפיסה שמשווקים ערים, לא משווקים מדינות.

אמיר הלוי: דרך אגב, זה מוכר יותר טוב היום.

אמיר הלוי: נוסעים לברצלונה ולא לספרד, נוסעים לאמסטרדם ולא להולנד.

אמיר הלוי: אנחנו רכשנו את הזכויות של השיר SUNI באמצעות לפ"ם.

אמיר הלוי: התפיסה היא שמזג אוויר עושה את זה.

סתיו שפיר: בעיקר כשאפשר לשים בחורות בתחתונים.

אמיר הלוי: לא.

אמיר הלוי: יש לנו חזאי רוסי וחזאי איטלקי, ותזמיני אותנו עוד פעם, נראה לכם את החזאי האיטלקי וזו החזאית הבריטית.

אמיר הלוי: את ראית כאן דוגמנית ישראלית וחזאית בריטית שהיא מגישת מזג אוויר.

אמיר הלוי: דרך אגב, היא לא בכירה שם.

אמיר הלוי: הבריטים, לא כולם מכירים אותה.

אמיר הלוי: פעם במשרד לקחו את בר רפאלי ואנחנו הולכים על מי שבתחילת הדרך.

אמיר הלוי: יש לנו חזאים רוסי, איטלקי, ויש שוויון מלא.

אמיר הלוי: שקוף ושווה.

סתיו שפיר: שגם הם מופיעים בתחתונים.

דקלה כהן שינפלד: בבגדי ים.

אמיר הלוי: בבגדי ים.

אמיר הלוי: הם על הים.

דקלה כהן שינפלד: הקפדנו שהיא תהיה בבגד ים שלם וגם החזאים הגברים הם בבגדי ים כשהם בים.

אמיר הלוי: לא חשבנו שיבואו ההערות האלה על בגדי הים.

אמיר הלוי: בסוף אנחנו במגרש בינלאומי שכך משווקים.

סתיו שפיר: זה מעניין.

סתיו שפיר: זה גם שיווק שהוא מאוד, אני לא יודעת איך להגדיר את זה.

סתיו שפיר: אני אשאיר את הדברים שלי בצד ואני אעבור לדברים שנמצאים בממשלה על סדר היום כל הזמן.

סתיו שפיר: שיווק שמוכוון אוכלוסייה מאוד מאוד ליברלית, פרוגרסיבית ופתוחה, אתם משקיעים הרבה מאוד כסף גם בשיווק לאוכלוסיות גאות בחוץ לארץ, מציגים את מדינת ישראל כגן עדן לקהילה הגאה והדברים האלה עומדים בסתירה גמורה להתנהלות הפנימית של הממשלה כאן.

אמיר הלוי: וגם עושים קמפיינים לקהל חרדי.

סתיו שפיר: הדברים האלה עומדים בסתירה הן ביחס ללבוש והן ביחס לקהילה הגאה.

דקלה כהן שינפלד: כשהתיירים באים, זה מה שהם רואים.

אמיר הלוי: אנחנו פועלים כדי לפנות לכמה שיותר נישות.

אמיר הלוי: כמובן שתיירות ספורט היא נישה, תיירות גאה היא נישה, קולינריה ואנחנו מארחים הרבה עיתונאים, מכוונים את זה, יורים לכל הכיוונים כשבסוף אנחנו רואים מהם ברכה.

אמיר הלוי: ה-3.6 מיליון, זה חלק מהעניין.

אמיר הלוי: זאת השורה התחתונה.

אמיר הלוי: אם אתם רוצים, יש לנו מצגת.

סתיו שפיר: בואו נדלג למידע.

סתיו שפיר: טיפול בבקשות מידע.

סתיו שפיר: בסך הכול המידע המבוקש, 47 בקשות, 92 אחוזים ל-2015.

סתיו שפיר: לשנת 2017 - - -

דקלה כהן שינפלד: 94 אחוזים.

סתיו שפיר: 34 מתוך 35, אלה מספרים מאוד מאוד טובים.

שלמה בילבסקי: אני רוצה להזכיר שיש נוהל של היחידה שמחייב את משרדי הממשלה להעלות לאתר שלנו את התשובות שכבר ניתנו לפונים ושניתן לפרסם אותן לציבור, מתוך תפיסה שאם פרסמת לאחד, אין שום מניעה שתפרסם לכולם וכולם יוכלו ליהנות מאותו מידע.

שלמה בילבסקי: אני רק מדגיש ומבקש להקפיד על קיום הנוהל הזה כי כרגע זה לא מבוצע.

סתיו שפיר: תסביר.

שלמה בילבסקי: הנוהל של העלאת תשובות לאתר מחייב את משרדי הממשלה.

סתיו שפיר: בכלל לא מבוצע?

שלמה בילבסקי: הוא לא מבוצע.

מינה גנם: אני סמנכ"לית אסטרטגיה וחופש המידע אצלי.

מינה גנם: סופיה טיפלה בזה עד עכשיו.

מינה גנם: האמת היא שלא ידעתי שאפשר וצריך להעלות את התשובות, אבל אין מניעה.

סתיו שפיר: אם כבר טרחתם והכנתם תשובות, תעלו אותן כדי שהציבור יוכל ליהנות מהן.

מינה גנם: ברור.

מינה גנם: לא הייתי מודעת לזה.

סתיו שפיר: יש נוהל כזה וגם דיברנו עליו כאן בוועדה מספר פעמים.

סתיו שפיר: בבקשה תדאגו להעלות.

סתיו שפיר: אני רואה שבשאילתות של חברי הכנסת – עוד שני שקפים קדימה - 50 אחוזים נענו תוך 21 ימים.

מינה גנם: בזמן.

מינה גנם: כן.

סתיו שפיר: מה עם אלה שלא נענו?

מינה גנם: נענו 20 ימים אחרי.

סתיו שפיר: ואלה שלא נענו בכלל?

סתיו שפיר: אחת נענתה אחרי 45 ימים.

סתיו שפיר: איזה סיבה יש לעיכוב כזה?

מינה גנם: טכנית.

מינה גנם: בעיקר טכנית.

מינה גנם: אני חושבת שכל הגורמים מתרגלים עכשיו לעקוב אחרי הדברים האלה.

מינה גנם: אנחנו משתפרים בזה.

סתיו שפיר: מה הייתה השאילתה שחיכתה לתשובה כל כך הרבה זמן?

סופיה פריזנט: צניחה בתיירות לישראל של חברת הכנסת עליזה לביא.

אמיר הלוי: חיכינו שהיא תמריא.

סתיו שפיר: מהי הצניחה?

סתיו שפיר: מה הייתה השאלה?

סופיה פריזנט: זו הכותרת.

אמיר הלוי: כנראה שאילתה על הצניחה.

אמיר הלוי: לפני שנתיים, כשעוד לא הבינו מה אנחנו עושים, כל הזמן דיברו על כך שהתיירות צונחת.

אמיר הלוי: אבל בסוף זה קרה והיה שינוי במגמה.

מינה גנם: אני רואה שהשאילתה הייתה בנובמבר 2016.

מינה גנם: יכול להיות שחיכינו לקבל את הנתונים של סוף השנה ואז השבנו בתחילת השנה.

מינה גנם: כלומר, זה היה על שנת 2015 והיינו צריכים לחכות לנתונים.

מינה גנם: בדרך כלל זה בגלל קושי לוגיסטי-טכני לאסוף את הנתונים או לקבל את הנתונים.

מינה גנם: לא תמיד המידע נמצא אצלנו.

סתיו שפיר: למה לא לשים את הנתונים באתר?

מינה גנם: לפעמים אנחנו תלויים בנתונים של רשות ההגירה למשל.

סתיו שפיר: גם את הנתונים שלהם לשים באתר.

מינה גנם: אבל אנחנו מחכים להם.

סתיו שפיר: לייצר מערכת קבועה כדי שאנשים יוכלו לראות כל הזמן מה המדד.

מינה גנם: באתר שלנו יש את כל המספרים.

מינה גנם: זה הישג חדש שלנו כשאנחנו מקבלים און ליין ממשרד הפנים, ממש כל שבוע, כניסות תיירים ולפי איזה מדינות.

מינה גנם: זה ממש חדש.

מינה גנם: לא היה קל לקבל את זה אבל זה קיים.

סתיו שפיר: בסדר.

סתיו שפיר: התקשרויות.

סתיו שפיר: העמוד הבא.

סתיו שפיר: פורסם דוח התקשרויות.

שלמה בילבסקי: מוגש כראוי.

סתיו שפיר: כמה מההתקשרויות בפטור?

מינה גנם: מעט מאוד.

מינה גנם: אני לא זוכרת.

סתיו שפיר: לפי הנתונים שיש לי, 76 אחוזים הם בפטור.

מינה גנם: לא זוכרת.

אמיר הלוי: מאיזה התקשרויות 76 אחוזים?

סתיו שפיר: ההתקשרויות של המשרד בשנת 2017, משלושת הרבעונים הקיימים.

קרן זילברמן: אני לא מכירה את כל ההתקשרויות של המשרד, אבל במסגרת תשתיות אנחנו מתקשרים עם רשויות מקומיות וגופים ציבוריים כמו רת"ג, קק"ל והרלי, ואלה דברים שעולים לוועדת מכרזים לאישור בפטור אבל זה חלק מהמחויבות.

סתיו שפיר: 76 אחוזים?

קרן זילברמן: אני לא מכירה את כל הנתונים.

סתיו שפיר: לא כל ההתקשרויות שלכם הן עם קק"ל.

סתיו שפיר: רוב ההתקשרויות שלכם הן התקשרויות שיווקיות.

אמיר הלוי: לא.

אמיר הלוי: כל מה שתשתיות.

דודו קובסניאנו: כל ההתקשרויות בחוץ לארץ של סוכנים שאנחנו רוצים שיביאו תיירים לארץ, ואלה המון התקשרויות, הן התקשרויות בפטור ויש לנו הוראה מיוחדת בתק"ם, אני חושב 7.8.2, שהכירו בכך שיש פעילויות שאנחנו לא יכולים לעשות מכרז כי אנחנו רוצים למשל את אותו סוכן נסיעות או אנחנו רוצים להשתתף באותו כנס כדי להציג את ישראל.

דודו קובסניאנו: לכן הרבה מההתקשרויות הן בפטור בפעילות בחוץ לארץ.

סתיו שפיר: כמה מההתקשרויות בישראל הן בפטור?

דודו קובסניאנו: אני לא יודע את המספר.

אמיר הלוי: אלה שאלות שאפשר לבדוק אבל מרבית ההתקשרויות של משרד התיירות הן בחוץ לארץ ולא בארץ.

אמיר הלוי: בארץ הפעילות שלנו היא מאוד מינורית.

אמיר הלוי: אם תרצו נתונים משלימים, אנחנו נוכל להציג לכם אותם.

דודו קובסניאנו: אגב, בהתקשרויות למשל שאנחנו רוצים יחסי ציבור או חברות, אנחנו כן עושים מכרזים בינלאומיים בחוץ לארץ ועושים זאת כל פעם.

דודו קובסניאנו: כאשר אין ברירה וחייבים את הפטור, ומה שאמרתי זה בפטור, אבל מרבית ההתקשרויות עם חברות שיעשו אתנו יחד בכל מיני דברים - - -

סתיו שפיר: פטור שממשיך כמה שנים.

סתיו שפיר: מה הרצף?

דודו קובסניאנו: ממתי הפטור?

סתיו שפיר: כן.

סתיו שפיר: לאותה חברה.

דודו קובסניאנו: לא לאותה חברה.

גל חנה: צריך להסביר מהי משמעות הפטור.

גל חנה: המשמעות של הפטור היא אם למשל אני רוצה להתקשר עם ספידיה, אני לא יכול לומר לעשות מכרז ותבוא לי חברה שהיא בסדר גודל אחר לחלוטין.

סתיו שפיר: מה זאת אומרת, יש הרבה כמו ספידיה.

דודו קובסניאנו: יש כל מיני סוכני נסיעות שיש להם את הקהל שלהם ואנחנו רוצים להתקשר אתם כדי שהם ישווקו את ישראל ויביאו תיירים באמצעות הקהל שלהם.

דודו קובסניאנו: אנחנו פונים לאותו סוכן ומבקשים להתקשר אתו וכל סוכן שרוצה להביא תיירים לישראל, אנחנו מתקשרים אתו.

דודו קובסניאנו: זאת אומרת, אנחנו לא פונים למישהו אחד אלא כל מי שרוצה, אנחנו מתקשרים אתו ויש הסכם שהוא סטנדרט וזה פתוח לכולם.

דודו קובסניאנו: אנחנו רוצים כמה שיותר שיביאו תיירים לישראל.

סתיו שפיר: ניסינו לעבור על דוח התקשרויות ולהבין את זה אבל לא ממש היה אפשר להפיק את המידע הזה משם.

סתיו שפיר: איך מתפרסת ההשקעה של משרד התיירות בתחומים?

סתיו שפיר: הזכרת קודם שיווק לחרדים, שיווק ללהט"בים וכולי.

סתיו שפיר: איך זה מתחלק מבחינה תקציבית?

אמיר הלוי: ראשית, זה משתנה.

סתיו שפיר: איך זה התחלק ל-2017 ול-2016?

אמיר הלוי: הזכרת את הנושא של לה"טבים.

אמיר הלוי: בדרך כלל זה סביב מצעד הגאווה.

אמיר הלוי: זה נחלק בעיקר, אנחנו מארחים כאן עיתונאים כדי שיסקרו את האירוע.

אמיר הלוי: משרד התיירות מביא את העיתונאים.

אמיר הלוי: במקרים מסוימים יש גם קמפיינים ממוקדים.

סתיו שפיר: באיזה עלויות?

אמיר הלוי: לא גדולות.

אמיר הלוי: אני לא רוצה לשלוף, אבל הקמפיינים האלה מאוד ממוקדים.

אמיר הלוי: כל הקמפיינים הם ממוקדים.

אמיר הלוי: אם זאת צפרות או קולינריה.

סתיו שפיר: אמרת השקעה סביב מצעד הגאווה.

סתיו שפיר: מה העלויות?

סתיו שפיר: כמה משקיעים בהבאה?

אמיר הלוי: אני לא בטוח שהשנה אנחנו נשיק קמפיין.

סתיו שפיר: בשנה שעברה?

אמיר הלוי: בשנה שעברה ניסינו לעשות עד שהסתובבו עלינו.

סתיו שפיר: מי הסתובב עליכם?

אמיר הלוי: לא רצו.

אמיר הלוי: לא רצו לשתף פעולה.

סתיו שפיר: נראה לי שהממשלה יותר הסתובבה עליכם.

אמיר הלוי: לא.

אמיר הלוי: לא.

אמיר הלוי: ממש לא.

אמיר הלוי: הם עשו הפגנה נגד ושלא ישתמשו במצעד.

סתיו שפיר: הממשלה לא נותנת זכויות שוויוניות ללה"טבים.

סתיו שפיר: הם לא רצו שיעשו בהם שימוש ציני.

אמיר הלוי: בצד התיירותי, משרד התיירות הרבה שנים, לפני שאני הגעתי, מלווה את זה בקמפיינים.

סתיו שפיר: מה העלויות?

אמיר הלוי: כשהייתה ההפקה שרצינו לעשות יחד אתם במצעד הגאווה, עם המטוס, היה סדר גודל של מיליוני שלקים.

אמיר הלוי: בשנה שעברה, לדעתי מינורי מאוד.

סתיו שפיר: כמה מיליוני שקלים?

אמיר הלוי: לדעתי סדר גודל, הקמפיין הגדול שרצינו לעשות אתם, שלושה מיליון שקלים, אם אני לא טועה.

אמיר הלוי: שוב, צריך לבדוק את זה.

דקלה כהן שינפלד: יש כמה אפיקים.

דקלה כהן שינפלד: כשאנחנו עושים שיווק, יש קמפיין דיגיטל שהוא איקס כסף והוא כמה מיליונים שרץ במדינות הרלוונטיות.

דקלה כהן שינפלד: יש אירועים שאנחנו עושים באמצעות הלשכות.

דקלה כהן שינפלד: למשל במצעד הגאווה שיש בשטוקהולם, אנחנו שוכרים משאית ומשתתפים שם.

דקלה כהן שינפלד: במדינות מסוימות, היכן שזה רלוונטי לקהל היעד.

דקלה כהן שינפלד: יש ירידים שרלוונטיים לקהל הזה.

סתיו שפיר: זה פשוט מדהים שזרוע אחת של הממשלה, הממשלה עצמה, הולכת ומצביעה נגד כל חקיקה שיכולה לקדם זכויות לקהילה הגאה וזרוע מסוימת של הממשלה הולכת ועושה פרסומות כמה ישראל היא מדינה חופשית.

דקלה כהן שינפלד: להגיד לך שזה קהל היעד המרכזי של המשרד, הוא לא, אבל הוא אחד מקהלי היעד.

דקלה כהן שינפלד: לצורך העניין אנחנו משווקים גם לקהל החרדי.

סתיו שפיר: באיזה עלויות?

דקלה כהן שינפלד: שוב, זה הכול.

דקלה כהן שינפלד: אם יש לי דיגיטל.

דקלה כהן שינפלד: הקהל החרדי למשל, אלה עלויות מאוד נמוכות משום שהם לא בדיגיטל.

דקלה כהן שינפלד: מאוד קל לרכוש מדיה בעיתונות המקומית.

אמיר הלוי: בעיתונות המקומית בלונדון או במקומות שאתה רוצה כמו ניו יורק.

סתיו שפיר: תאמרו לי מה נתח התיירים שמגיעים לכאן.

סתיו שפיר: תחלקו את העוגה.

סתיו שפיר: לאיזו אוכלוסייה הם שייכים ומה העלויות שמוציאים.

דקלה כהן שינפלד: הדרך בה אנחנו יודעים אילו תיירים מגיעים היא באמצעות סקר תיירות נכנסת שהוא לא מאוד מאוד מדויק.

דקלה כהן שינפלד: בגדול זה מתחלק כך שמחצית ממספר התיירים שמגיע, זאת תיירות שנקראת דתית, או נוצרית או יהודית, כאשר גם בתוכם יש חלוקה בין אוונגלים לקתולים.

סתיו שפיר: מה החלוקה?

דקלה כהן שינפלד: היא קצת יותר לקתולים והשאר לשאר הפלגים בנצרות.

סתיו שפיר: כמה מתוכה יהודית?

סתיו שפיר: את כוללת את היהודית בתוך זה?

דקלה כהן שינפלד: היהודית היא בתוך הדתית.

דקלה כהן שינפלד: כן.

דקלה כהן שינפלד: אם בערך מעל 50 אחוזים היא קתולית, יתרת ה-50 אחוזים מתחלקת בין 20-25 אחוזים יהודים והיתר אוונגליסטים ושאר הפלגים בנצרות.

סתיו שפיר: כמה זה במספרים?

סתיו שפיר: את מדברת על חצי מהתיירות.

סתיו שפיר: כלומר, חצי מ-3.6?

דקלה כהן שינפלד: כן.

דקלה כהן שינפלד: מחצית מהם.

דקלה כהן שינפלד: אלה מושגים שהם מאוד גסים וזה לא כל כך נכון כי זאת תיירות נוצרית וזה לא בהכרח צליינים שבאים לכאן אלא גם כאלה שבאים לצליינות אבל עושים סיבוב, גם קצת היסטוריה, גם קצת תרבות.

דקלה כהן שינפלד: זאת אומרת, זה מאוד מאוד קשה להגדיר כשאתה שואל בן אדם.

דקלה כהן שינפלד: זה כאילו היו שואלים אותך האם את יהודייה.

דקלה כהן שינפלד: זה מאוד קשה להגדיר את זה.

דקלה כהן שינפלד: זאת בערך החלוקה שאנחנו מוצאים.

דקלה כהן שינפלד: המחצית השנייה היא קהל כללי, שזאת גם תיירות בודדים, IFT, וגם תיירות כללית, קבוצות כלליות.

אמיר הלוי: בתוך זה תיירות עסקית.

דקלה כהן שינפלד: גם תיירות עסקית נמצאת בתוך זה.

סתיו שפיר: מה הנתחים שלהם?

דקלה כהן שינפלד: מאוד קשה להגדיר.

דקלה כהן שינפלד: אנחנו יודעים מה שאנחנו יודעים רק מתוך סקר התיירות הנכנסת.

אמיר הלוי: בנתב"ג צוות שיושב ומראיין תיירים בשער לפני שהם ממריאים.

דקלה כהן שינפלד: הסקרים האלה מפורסמים באתר שלנו.

דקלה כהן שינפלד: אנחנו שואלים גם איך הם שמעו על ישראל, איך הם באים וכולי, אבל שוב, זה סקר שהוא לא הכי אינטליגנטי ברמת הפילוח הספציפית.

דקלה כהן שינפלד: אנחנו למשל יודעים להגיד שב-OTS, שזה האקספידיה, בוקינג מכל העולם, הייתה עלייה מאוד מאוד גבוהה בשנה האחרונה.

דקלה כהן שינפלד: אנחנו יודעים שבדרך כלל זה קהל של בודדים, קהל כללי.

דקלה כהן שינפלד: אנחנו לא יכולים להגיד לך בדיוק כמה תיירות להט"בית הגיעה או כמה תיירות חרדית הגיעה.

סתיו שפיר: אתם יכולים לראות כניסה לשמורות.

סתיו שפיר: השתתפות באירועים.

דקלה כהן שינפלד: את זה אנחנו יודעים.

סתיו שפיר: כניסה לאתרי קודש.

אמיר הלוי: רת"ג למשל, שם זה כלי מדידה, אנחנו רואים קורלציה מדהימה בין הגידול במספר התיירים שנכנסים לארץ לבין הגידול במשלמים מחוץ לארץ באתרי רת"ג.

אמיר הלוי: גם על תמנע אנחנו יודעים.

דקלה כהן שינפלד: לפני שנה או שנתיים במצעד הגאווה בתל אביב, עיריית תל אביב עשתה סקר כמה מתוך התיירים הלה"טבים שהגיעו למצעד הגאווה עלו לירושלים.

דקלה כהן שינפלד: למעלה מ-80 אחוזים והם ביקרו בכנסיית הקבר.

דקלה כהן שינפלד: האם זה עושה אותם נוצרים?

דקלה כהן שינפלד: להט"בים?

דקלה כהן שינפלד: יהודים?

דקלה כהן שינפלד: כנסיית הקבר זה מקום אליו הולכים גם אם אתה לא הולך לכנסייה כל יום.

דקלה כהן שינפלד: זה משהו שהוא גם תרבותי.

דקלה כהן שינפלד: הסקרים האלה מאוד גמישים ומאוד קשה להבין בדיוק מי האנשים האלה.

סתיו שפיר: אני פשוט מנסה להבין איך אתם בונים תכניות.

סתיו שפיר: לפי איזה נתונים.

סתיו שפיר: כשאתם מנסים לבנות עכשיו תכניות לעתיד, אז יעדים אתם לא רוצים להציב כי מבחינת

סתיו שפיר: כם זה שרירותי, אבל את המספרים של מהיכן מגיעים, לפי מה אתם מתכננים את ההשקעה שלכם היכן לשווק, מה לשווק, מה הכי אפקטיבי, אילו אוכלוסיות אנחנו רוצים למשוך לכאן?

אמיר הלוי: דבר ראשון, מה נותן את מנוע הצמיחה ולכן בפתיח הזכרתי שרצינו להיות על המדף של אתרי הנופש.

אמיר הלוי: השוק הכי גדול הוא השוק של אתרי נופש.

אמיר הלוי: אנשים מחפשים מקום לנפוש בו.

אמיר הלוי: מזמינים כמה פעמים בשנה דרך המכשיר הזה אתרי נופש.

אמיר הלוי: לכן היה לנו מאוד חשוב לצאת בכיוון שילך על הקהל הכללי שמחפש אתרי נופש ונוסע פעם בחורף ופעם בקיץ, לפי עונות שנה, יעדים ומדינות מקור.

אמיר הלוי: כמובן שיש פריסה תקציבית של השווקים שאנחנו עובדים בהם, כל מדינה והייחודיות שלה.

אמיר הלוי: שונה רוסיה מברזיל.

אמיר הלוי: ברזיל היא מדינה דתית.

אמיר הלוי: שונה סין מהודו.

אמיר הלוי: כל מדינה, אנחנו מכוונים לאופי התייר הפוטנציאלי.

אמיר הלוי: בודקים לאן הם נוסעים, רואים מה החוזקות.

אמיר הלוי: הופתענו כשהבנו שההודים באים לכאן גם למסעדות בתל אביב ולחופים ולאלכוהול.

אמיר הלוי: זאת הייתה הפתעה כי אלה דברים שאנחנו בודקים שם באמצעות הלשכות שם, באמצעות חברות היח"צ ומכוונים את הקמפיינים לזה.

אמיר הלוי: לכן תל אביב וירושלים מופיעות באירופה.

אמיר הלוי: ירושלים ותל אביב בארצות הברית כי ירושלים יותר חזקה בארצות הברית ותל אביב יותר חזקה באירופה.

אמיר הלוי: בסוף אנחנו מכוונים את זה למה שייתן את התוצאה הכי טובה.

דקלה כהן שינפלד: אנחנו גם בודקים את זה באמצעות גוגל למשל.

סתיו שפיר: תוצאה הכי טובה, לפי מה?

סתיו שפיר: אתם לא עושים עם יעדים.

אמיר הלוי: מכסות תיירים.

אמיר הלוי: להגיע לתוצאות הכי טובות.

סתיו שפיר: בהשוואה למה?

סתיו שפיר: תוצאה הכי טובה יכולה להיות חמישה מיליון.

סתיו שפיר: בהשוואה למה?

סתיו שפיר: למה לישראל לא יכולים להגיע עשרה מיליון תיירים?

דקלה כהן שינפלד: כי אין לנו מספיק חדרים ל-10 מיליון תיירים.

סתיו שפיר: ברגע שיהיה ביקוש, גם יהיו יותר חדרים.

סתיו שפיר: היום יש הרבה מאוד מלונות שאין בהם מספיק אנשים.

דקלה כהן שינפלד: אין דבר כזה.

דקלה כהן שינפלד: אם תאמרי לנו היכן, אני בטוחה שמארגני התיירות ומי שמחפש חדרים ישמח לדעת.

אמיר הלוי: האורחים שלנו לג'ירו לנו בפתח תקווה למרות שרצינו שהם יהיו בתל אביב על החוף.

סתיו שפיר: אני באמת לא מבינה למה אתם לא משווקים את פתח תקווה כאחד היעדים.

דקלה כהן שינפלד: את מבינה שהלנו תיירים בפתח תקווה.

דקלה כהן שינפלד: אנחנו מלינים אותם בכל מקום.

סתיו שפיר: בסדר, כשיש אירועים גדולים.

סתיו שפיר: אני מדברת על השוטף.

אמיר הלוי: לא, לא קשור.

דקלה כהן שינפלד: את מוזמנת לשאול את מארגני תיירות נכנסת.

דקלה כהן שינפלד: הם מסרבים לקבוצות.

דקלה כהן שינפלד: היום בין אוקטובר, נובמבר, אין חדרים.

דקלה כהן שינפלד: אין להשיג חדרים בערים הגדולות.

דקלה כהן שינפלד: פשוט אין.

סתיו שפיר: בתי המלון משום מה מגיעים כל הזמן ומתלוננים שבגלל ה-RBNB הם לא מצליחים למלא.

דקלה כהן שינפלד: אני ממליצה לבדוק את הנתונים באמת.

סתיו שפיר: אנחנו רוצים לראות נתונים.

סתיו שפיר: הוועדה הזאת היא כדי לבדוק נתונים.

סתיו שפיר: אני מבקשת לראות נתונים.

סתיו שפיר: נתוני השקעה תקציבית בנושאים, אתם לא אומרים לי אותם.

סתיו שפיר: אגב, האווירון הזה שרציתם לעשות לקהילה הגאה, לפי הפרסומים משנה שעברה היה אמור לעלות 11 מיליון שקלים ולא 3 מיליון שקלים.

אמיר הלוי: תלוי איזה חלק של הקמפיין ואם היינו ממשיכים בו.

סתיו שפיר: רק המטוס.

אמיר הלוי: המטוס, ההוצאה הייתה קטנה מאוד כי עצרנו את זה בהתחלה.

סתיו שפיר: מה שזה אמור היה להיות.

אמיר הלוי: כן, אבל היו כמה תכניות.

אמיר הלוי: לא סיימנו את זה.

אמיר הלוי: זה היה אמור להיות אירוע מתגלגל וארוך שנעצר בתחילתו.

סתיו שפיר: הוועדה הזאת עוסקת בחשיפת מידע לציבור.

סתיו שפיר: מה שאני הייתי רוצה לראות זה מידע על היעדים שלכם ואיך אתם עומדים בהם.

סתיו שפיר: מידע על ההשקעה התקציבית שלכם, באמת במה אתם משקיעים.

דקלה כהן שינפלד: נשמח לקבל שאלות ולתת תשובות.

אמיר הלוי: באנו עם מצגת.

אמיר הלוי: כל מה שביקשתם, ביקשו להיות צמודים במצגת.

אמיר הלוי: נתנו רקע.

סתיו שפיר: הכול טוב.

סתיו שפיר: אני חשבתי שאלה נתונים שיהיו לכם.

אמיר הלוי: אם אתם רוצים, ניתן לכם כמה באירופה, כמה כל מדינה.

אמיר הלוי: אנחנו יכולים לתת לכם את זה.

דקלה כהן שינפלד: תקציב השיווק הוא קרוב לחצי מיליארד שקלים.

דקלה כהן שינפלד: בכל מדינה אנחנו יכולים להגיד לך בדיוק כמה אנחנו משקיעים בה.

אמיר הלוי: כמה באון ליין, כמה באירוח, כל דבר.

סתיו שפיר: אני רוצה שזה יופיע אצלכם באתר.

מינה גנם: חבל שלא קיבלנו את זה קודם.

סתיו שפיר: זה בסדר.

סתיו שפיר: זאת המטרה עכשיו.

דקלה כהן שינפלד: מה שתבקשו, תקבלו.

סתיו שפיר: אני מבקשת שהדבר הזה יופיע באופן שוטף אצלכם באתר.

אמיר הלוי: בסדר אבל לא כל דבר אנחנו נשים מראש כי בכל אופן יש לנו את הבדיקות שאנחנו עושים, מידע עסקי ודברים שאנחנו משנים תוך כדי תנועה.

אמיר הלוי: אבל בגדול, כל דבר שאפשר, נעלה.

סתיו שפיר: עושים תכנון תקציבי.

ענת שיחור אהרונסון: שאלת איך אנחנו יודעים היכן להשקיע וכמה.

ענת שיחור אהרונסון: אנחנו עובדים הרבה מאוד עם גוגל.

ענת שיחור אהרונסון: יש לנו שיתוף פעולה מאוד גודל עם גוגל שזה מאגר המידע הגדול בעולם.

ענת שיחור אהרונסון: אם למשל אנחנו רוצים לדעת, נתנו ל-גוגל שאלה, מכל המידע שלכם, מכל קבוצת מידע שלכם, כשמישהו נגיד בגרמניה מבקש לדעת לאן לנסוע במזרח התיכון לנופש, לאן הוא רוצה לנסוע, אומרים לך יוון, תורכיה, ים המלח.

ענת שיחור אהרונסון: אנחנו יודעים שהביקוש הוא לים המלח ואז אנחנו אומרים מתי למשל הגרמנים רוצים להזמין חופשה לים המלח.

ענת שיחור אהרונסון: מתי הם מחפשים חופשות.

ענת שיחור אהרונסון: נגיד במאי הם מחפשים לאוקטובר.

ענת שיחור אהרונסון: חמישה חודשים מראש.

ענת שיחור אהרונסון: אנחנו יודעים בדיוק מתי לשים את הקמפיין בגרמניה על ים המלח.

ענת שיחור אהרונסון: אנחנו מאוד מאוד מדויקים בסקרים האלה.

ענת שיחור אהרונסון: גוגל נותן לנו מידע מטורף שאנחנו ממש יכולים לפלח ולדעת בדיוק היכן לשים, מתי לשים, לאן לשים.

סתיו שפיר: מכל המידע הזה אפשר לעשות תכנון קדימה.

סתיו שפיר: הצבת יעדים גם מעלה בסוף את הנתונים.

דקלה כהן שינפלד: יש את כל היעדים והכול מתוכנן.

דקלה כהן שינפלד: במצגת הזו אנחנו הלכנו לפי מה שנתבקשנו.

דקלה כהן שינפלד: כל מידע שתבקשו לדעת, יש לנו את הכול מפורט ומסודר.

דקלה כהן שינפלד: הכול נמצא וקיים וחשוב שלא יצא מכאן

דקלה כהן שינפלד: שאנחנו עובדים ככה באוויר אלא הכול מאוד מאוד מסודר ומאוד מתוכנן ומנוטר כל הזמן.

דקלה כהן שינפלד: הוא מנוטר ומשתנה.

סתיו שפיר: למה כל הנתונים האלה שקיימים אצלכם לא נמצאים היום באתר?

דקלה כהן שינפלד: הרבה מאוד נמצאים באתר.

דקלה כהן שינפלד: אני לא יכולה לחשוב על מה לא נמצא.

סתיו שפיר: כל הדברים ששאלתי עכשיו, חיפשנו אותם מראש לפני הישיבה ולא מצאנו.

אמיר הלוי: חלוקה לפי מדינות?

סתיו שפיר: במה משקיעים תקציבים, מי אוכלוסיות היעד שאנחנו מנסים להביא, מה היעדים של תיירים שאנחנו מנסים להביא לכאן.

סתיו שפיר: כל הדברים שעכשיו העליתי כשאלות כמעט רנדומליות.

סתיו שפיר: את הכול ניסינו לברר.

אמיר הלוי: כי אז איך נעבוד עם העיתונות, אם הכול יהיה באתר?

סתיו שפיר: לא יהיה לכם חומרים לעיתונות?

אמיר הלוי: לא יהיו לנו חומרים לעיתונאים.

סתיו שפיר: תהיו יותר יצירתיים.

סתיו שפיר: שאלה נוספת שאנחנו מטפלים בה כבר הרבה זמן בוועדה.

סתיו שפיר: במסגרת תכנית הצפון, תכנית מלפני שנתיים וחצי שהייתה אמורה להוסיף תקציב גבוה מאוד והכרחי להשקעה בצפון הארץ, בגליל ובגולן, אמורים היו להיות 19 מיליארד שקלים על פני חמש שנים בכל תחומי העבודה מתחבורה ועד לתעסוקה, חקלאות וכן הלאה.

סתיו שפיר: יש גם השקעה שהייתה אמורה להגיע ממשרד התיירות של 50 מיליון שקלים בתחום תשתיות תיירות ועוד 60 מיליון שקלים בפרויקטים בתחום המלונאות.

סתיו שפיר: זה כבר היה אמור לעבור ב-2017.

סתיו שפיר: נתונים שהוצגו בפנינו באמצע 2017 הראו שלא הייתה כל התקדמות בהוצאה של התקציבים הללו.

סתיו שפיר: אז נמסר שזה עומד בלוח הזמנים, זה אמור לצאת עד סוף 2017.

אמיר הלוי: נמסר על ידי מי?

סתיו שפיר: משרד התיירות.

קרן זילברמן: במסגרת נוהל תשתיות למעלה מ-30 מיליון שקלים.

קרן זילברמן: יש ועדה שקיבלה ממני את הטבלה המפורטת.

קרן זילברמן: אני לא זוכרת בדיוק את המספרים.

סתיו שפיר: 30 מיליון ולא 50 מיליון?

קרן זילברמן: התכנית היא לשנתיים, לשנת 2017 ו-2018.

קרן זילברמן: זה 25 מיליון שקלים בשנה.

קרן זילברמן: יכולנו לספק את הנתונים רק בדצמבר כשאנחנו מפרסמים נוהל.

קרן זילברמן: יש תהליך של בחינה של כל הבקשות וזה מתחלק באופן יחסי.

קרן זילברמן: רק בסוף התהליך אנחנו יודעים מי בפועל יתוקצב.

קרן זילברמן: אני העברתי רשימה מפורטת של כמה עשרות פרויקטים ולדעתי עוברים את ה-40 מיליון שקלים.

אמיר הלוי: לצד זה צריך להדגיש שאם יש פרויקטים טובים שמוגשים אלינו, התקציב גדל וסביר להניח שזה גם קורה.

קרן זילברמן: נכון.

קרן זילברמן: אתה יכול לקחת כדוגמה את נמל עכו.

אמיר הלוי: נמל עכו, השנה, במקומות שיש לנו תשתית ושיתוף פעולה עם הרשות ופרויקט שבשל, נמל עכו, אנחנו בהשקעה של 20 מיליון שקלים.

סתיו שפיר: מתוך 50 ועוד 60 מיליון שקלים, 110 מיליון שקלים שהיו אמורים להיות מושקעים בצפון, כמה הושקע בסוף ב-2017 וכמה מתוכנן להיות מושקע השנה?

קרן זילברמן: ה-50 וה-60 מתחלקים חלק להשקעות וחלק לתשתיות.

קרן זילברמן: בתשתיות לדעתי בין 40 ל-50 מיליון.

אמיר הלוי: השקעות זה מרכז השקעות, בניית מקומות לינה.

קרן זילברמן: זה תלוי בבקשות שאנחנו מקבלים, גם בהשקעות וגם בתשתיות אבל בשניהם עברנו את ה-50 אחוזים מהביצוע ואני מניחה שנגיע להרבה יותר מזה.

סתיו שפיר: מה זה במספרים?

קרן זילברמן: לא הבאתי את המספרים.

קרן זילברמן: למיטב זיכרוני, הדיווח שאני שלחתי, בתשתיות ביצענו כבר יותר מ-40 מיליון שקלים מתוך ה-50 מיליון שקלים שהיינו צריכים לבצע.

סתיו שפיר: מתוך 110 מיליון שקלים.

קרן זילברמן: לא.

קרן זילברמן: בהחלטה יש שני סעיפים.

סתיו שפיר: תשתיות ומלונאות.

קרן זילברמן: אי אפשר לערבב אותם.

קרן זילברמן: הסעיף שמדבר על תשתיות מדבר על 50 מיליון שקלים בשנתיים ושם ביצענו כבר למעלה מ-40 מיליון שקלים בשנה הראשונה.

קרן זילברמן: הסעיף השני מדבר על השקעות.

קרן זילברמן: אני לא מכירה את הנתונים כי זה לא התחום שלי.

אמיר הלוי: יש בנייה בטבריה, בנצרת, ואנחנו חונכים מלונות, בחיפה.

סתיו שפיר: איפה המספרים?

אמיר הלוי: אם תשאלו, תקבלו אותם.

קרן זילברמן: הם מופיעים באתר המשרד.

סתיו שפיר: אם היו מופיעים באתר המשרד, לא הייתי שואלת.

קרן זילברמן: מינהלת השקעות מפרסמת בכל שנה בסוף השנה את כל הפרויקטים שהיא אישרה באותה שנה.

סתיו שפיר: כלומר, ב-2018 אנחנו צפויים לסיים עם ה-110 מיליון שקלים בשני התחומים הללו?

קרן זילברמן: בהחלט, ולעבור אותם בהרבה.

סתיו שפיר: לעבור אותם בהרבה.

סתיו שפיר: בכמה?

קרן זילברמן: אנחנו לא יודעים.

קרן זילברמן: רק אחרי שנקבל בקשות נדע.

סתיו שפיר: אז איך אתם מתכננים תקציב?

סתיו שפיר: כבר עבר תקציב 2019.

גל חנה: יש כאן בלבול ואולי כדאי להסביר.

גל חנה: בסוף יש צוות שיושב במשרד האוצר ובמשרד התיירות, גם מינהלת השקעות שאחראית על בניית בתי מלון וגם הצוות שמחלק תקציב תשתיות.

גל חנה: זה תלוי בקבלת בקשות.

גל חנה: זאת אומרת, אם אף אחד לא מגיש בקשה לבית מלון בעיר כלשהי, אני לא יכול לכפות על אף אחד לבנות מלון.

גל חנה: אני צריך לקלוט בקשה ואז יש תנאי סף.

גל חנה: יש נוהל מסודר עם תנאים.

סתיו שפיר: כלומר, התקציב עבר לכם בהרשאה?

גל חנה: כן.

קרן זילברמן: הוא חלק מהמסגרת שלנו.

סתיו שפיר: זה חלק מהמסגרת?

סתיו שפיר: אמרתם שזה יהיה עוד הרבה מאוד כסף.

סתיו שפיר: מאיפה מגיע הכסף הזה?

גל חנה: היא אומרת שאם היא הוציאה 40 מיליון, היא צופה, לפי הבקשות שיהיו ב-2018.

גל חנה: הצוות של התשתיות עדיין לא סגר את התקציב.

אמיר הלוי: הדיונים הם בחודשים הקרובים.

אמיר הלוי: ההגשות הן עד השבוע.

קרן זילברמן: עד מחר בתשתיות.

קרן זילברמן: בשבוע שעבר כבר הגישו בהשקעות אבל צריך להבין שאי אפשר לתת מענקים ליזם אם אין יזם שמעוניין להקים מלון.

קרן זילברמן: זאת אומרת, צריך להיות ביקוש כדי שניתן את זה.

קרן זילברמן: זה מתוך התקציב השוטף שלנו וכשהצפון מספיק חשוב גם כי התיירים מגיעים אליו וגם כי הוא חשוב בפני עצמו כפריפריה, אז בדרך כלל גם עוברים את היעד.

סתיו שפיר: למה הוא לא מופיע ביעדים של המשרד, בתכניות העבודה?

סתיו שפיר: אכן הוא מאוד מאוד חשוב.

אמיר הלוי: מי?

סתיו שפיר: הצפון.

סתיו שפיר: גם הדרום, עליו כבר דיברנו.

אמיר הלוי: על הדרום דיברנו.

אמיר הלוי: בצפון אנחנו עובדים נקודתית.

אמיר הלוי: לצערי בסיטואציה שיש שם, אין היום את המוצר הצפוני כמו שהיינו רוצים מבחינת הרבה גופים ממשלתיים שמטפלים בו ואנחנו מנסים לשנות.

דקלה כהן שינפלד: זה מופיע כיעד כללי בהשקעות בתשתיות ולא כמשהו ספציפי.

אמיר הלוי: כן.

אמיר הלוי: בטח זה מופיע אבל לא כמוצר סתמי.

סתיו שפיר: מאחר ולמשרד יש גם משמעות של פיתוח תעסוקה ופיתוח הפריפריה, אני חושבת שהצפון וגם הנגב צריכים להופיע כתכנית עבודה, כחלק מהיעדים של המשרד.

אמיר הלוי: הנגב מופיע חזק מאוד בתכנית העבודה.

אמיר הלוי: בצפון לצערנו, אם ניקח דוגמה, היינו שמחים להיות היום כבר אחרי הפעולה הגדולה והתקציב הגדול שיש תוצאה מהחלטת ממשלה בטבריה אבל לצערי הדברים שם לא הבשילו בגלל הרבה מאוד סיבות.

סתיו שפיר: למה?

אמיר הלוי: שיתוף פעולה עם הרשות המקומית, כל מיני בעיות שהיו שם עם כל הגורמים, ובטבריה זה דבר שהיו עליו הרבה כתבות לאחרונה.

אמיר הלוי: יש תקציב, יש תכניות ויש הכול אבל דבר אחד אנחנו יודעים, אנחנו לא משקיעים במקום שאנחנו לא בטוחים שזה יחזיק מעמד.

סתיו שפיר: אז זאת לא דוגמה.

סתיו שפיר: טבריה היא עיר שתמיד אומרים עליה שהיא מלאת פוטנציאל.

סתיו שפיר: היא עיר באמת מדהימה.

סתיו שפיר: הסיבה שהיא בקריסה מתמשכת, בין היתר היא מחוסר של השקעה ממשלתית.

אמיר הלוי: ממש לא.

סתיו שפיר: וגם אופן ניהול פנימי.

אמיר הלוי: טבריה היא בדיוק עיר שיש תקציבים, הושקעו תקציבים, יש דוח מבקר המדינה שמתאר בדיוק מה קרה עם הטיבריום של 10 מיליון שקלים ועכשיו תגידי לי תשעה.

אמיר הלוי: בערך עשרה מיליון שקלים.

אמיר הלוי: דוח מבקר המדינה בעקבות קריסת הטיבריום בשנת 2013.

אמיר הלוי: שנתיים קודם תוקצב בעשרה מיליון שקלים.

אמיר הלוי: כדי שדברים כאלה לא יקרו, אנחנו צריכים לראות שיש בסיס מוניציפאלי ופלטפורמה רחבה ושיתוף פעולה עם כל המועצות מסביב.

אמיר הלוי: ברגע שרשות לבד – ואי אפשר לבנות מוצר תיירותי כשכל רשות מעמידה שמינית משרה לרכז תיירות.

אמיר הלוי: אנחנו מנסים לתכלל.

אמיר הלוי: בדרום הצלחנו ובצפון עוד לא.

אמיר הלוי: אני מקווה שגם זה יקרה.

אמיר הלוי: לכן אנחנו לא ממהרים שם.

אמיר הלוי: השקעות – כן, תשתיות – היכן שיש שיתוף פעולה כן, אבל לא נבנה היום טיילת כשלא מפנים את מה שצריך לפנות שם, כשלא מתחייבים לתחזוקה וכולי וכולי.

סתיו שפיר: זה חלק משיתוף הפעולה מול משרד הפנים.

אמיר הלוי: ישבנו במשרד הפנים.

סתיו שפיר: אני גרתי בטבריה לפני 14 שנים.

סתיו שפיר: אותן הבטחות על תקציבים שצריכים לעבור והולכים להשקיע והנה זה מגיע.

אמיר הלוי: זו זירה אחרת.

אמיר הלוי: זאת לא הזירה כאן.

אמיר הלוי: אני יכול להגיד לך שלפני חודש ישבנו עם מנכ"ל משרד הפנים ועם ראש עיריית טבריה והוצע לו כיוון ואנחנו מחכים לתשובה.

אמיר הלוי: מאוד רוצים כי כמו שאמרת, טבריה היא הפוטנציאל הכי גדול מבחינת תיירות שלא ממומשת.

סתיו שפיר: עצום.

אמיר הלוי: למרות מצבה של טבריה, התפוסות שם מאוד גבוהות, במלונות.

אמיר הלוי: 92 אחוזים במלון אסטרל.

סתיו שפיר: של אוכלוסייה מקומית.

אמיר הלוי: של צליינים.

סתיו שפיר: במלון אסטרל?

סתיו שפיר: לא.

סתיו שפיר: בקלאב הוטל.

אמיר הלוי: הכול.

אמיר הלוי: למה?

אמיר הלוי: כי התיירים באים ב-8:00 בערב, יוצאים ב-8:00 בבוקר ולא מסתובבים בעיר אלא יוצאים ישר החוצה ללחם ודגים.

אמיר הלוי: הם לא רואים את העיר ולא אוכלים בעיר.

סתיו שפיר: עברו הרבה מאוד החלטות ממשלה בשנה האחרונה להשקעת תיירות ביהודה ושומרון והיו פרסומים שהתיירות לשומרון גדלה ב-200 אחוזים.

סתיו שפיר: נכונים?

אמיר הלוי: תיירות מחוץ לארץ?

סתיו שפיר: אני מניחה.

אמיר הלוי: יש תנועה מאוד גדולה.

אמיר הלוי: אנחנו רואים את זה דרך אתרים שפועלים שם, גם בגוש עציון וגם בשילה.

אמיר הלוי: הרבה מאוד צליינים שמגיעים לשם בכל התקופות.

אמיר הלוי: אפילו לחברון.

סתיו שפיר: איפה אנחנו רואים את כמות ההשקעה ואיפה אנחנו רואים את המספרים?

סתיו שפיר: כל הנתונים האלה הם נתונים שחסרים לי.

סתיו שפיר: אנחנו ראינו פרסומים כאלה, אני חושבת שהיה פרסום בערוץ 7, על עלייה של 200 אחוזים.

סתיו שפיר: איפה רואים את זה?

סתיו שפיר: אנחנו רואים שורה, ואת זה ראינו דרך העברות תקציביות בוועדת הכספים, שורה של החלטות ממשלה שמנסות לתעל לשם תקציבים.

סתיו שפיר: לא ראיתי את אותו דבר קורה עם העברות לצפון.

אמיר הלוי: אם תכוונו אותנו בדיוק איפה.

סתיו שפיר: המטרה היא - הייתי רוצה לצאת מהישיבה עם הדבר הזה – שבתוך חודש-חודשיים אתם יודעים להעלות בתוך האתר של משרד התיירות מסך שמראה לנו בצורה מפורטת איפה משקיעה הממשלה תקציבים בתוך הארץ בתיירות, על איזה מחוזות, באיזה אזורים ומה גודל התקציבים בכל שנה.

סתיו שפיר: אלה נתונים שהיה עדיף שנוכל לשאוב מתקציב המדינה.

סתיו שפיר: אפשר גם לעשות אותם בפורמט פשוט באתר שלכם.

סתיו שפיר: ומה אחוז העלייה בתיירות, גם תיירות חוץ וגם תיירות פנים בכל אחד מהאזורים האלה.

סתיו שפיר: משהו מאוד מאוד פשוט.

סתיו שפיר: אני בטוחה שאתם משתמשים בנתונים כאלה כשאתם מתכננים תקציב.

סתיו שפיר: זה יעזור לנו לפקח עליהם.

דודו קובסניאנו: זה מופיע באתר.

דודו קובסניאנו: למשל בנוהל יש בנספח את המדיניות של המשרד וסדרי העדיפויות.

דודו קובסניאנו: למשל שם יש עדיפות לסובב כינרת ויש שם עדיפות לדרום.

דודו קובסניאנו: זה מופיע באתר.

דודו קובסניאנו: בסוף שנה, אחרי שכל הכספים - - -

סתיו שפיר: סובב כינרת, לשביל?

דודו קובסניאנו: לא.

דודו קובסניאנו: לאזור.

דודו קובסניאנו: כל הפרויקטים.

דודו קובסניאנו: אנחנו לא יודעים כמה בקשות תוגשנה.

דודו קובסניאנו: אחרי שמוגשות הבקשות, הן נבחנות בהתאם לנוהל ובסוף אנחנו מפרסמים את התוצאות.

סתיו שפיר: בסדר.

סתיו שפיר: אז מפרסמים את זה.

דודו קובסניאנו: זה מפורסם.

סתיו שפיר: לא.

סתיו שפיר: אנחנו עוברים על הדברים האלה כל הזמן.

סתיו שפיר: עשינו תחקיר מאוד מאוד מעמיק לקראת הדיון.

סתיו שפיר: בסוף אני רוצה להבין כמה היום משרד התיירות משקיע בכל הארץ.

אמיר הלוי: היא אומרת לך נפות, מחוזות.

דקלה כהן שינפלד: זה לא בדיוק עובד כך.

דקלה כהן שינפלד: זה הרבה יותר מסובך.

אמיר הלוי: תנסה לקחת גליל, צפון, דרום, כמה השקעת בתשתיות, השקעות, תנועת תיירים.

אמיר הלוי: לבנות משהו כזה.

אמיר הלוי: בסדר.

אמיר הלוי: צריך לעבוד על זה.

סתיו שפיר: כך מגיעים ליעדים.

סתיו שפיר: בסוף כאשר רשויות באזורים מסוימים בארץ, רשויות חלשות יותר, לא כאלה שיש להן את המשאבים של רשות חזקה כדי לעשות פעולות עידוד תיירים בעצמן, אלא מקומות חלשים יותר, כפי שדיברנו עליהן בעיקר בפריפריה, כשהן רוצות להילחם מול הממשלה כדי להשיג לעצמן יותר תקציבים, כשאנחנו כאן בכנסת רוצים לקבל פילוח אמיתי ולהבין היכן צריך להשקיע יותר כוח, אין היום את הנתונים.

אמיר הלוי: אין בעיה.

אמיר הלוי: המספרים טובים ואין בעיה.

סתיו שפיר: אז תפרסמו אותם.

אמיר הלוי: בסדר.

אמיר הלוי: לכן אנחנו כאן.

אמיר הלוי: אם היינו יוצאים מכאן בלי שום הערה.

אמיר הלוי: , נמצא כאן דוקטור נועם קוריאט מהדיגיטל שיוכל להתייחס לכל פעילות הדיגיטל שהיא כלי מאוד חשוב.

נועם קוריאט: לגבי המידע.

נועם קוריאט: יש המון מידע שמפורסם.

נועם קוריאט: אני לא בטוח שנכנסתם לאתר הזה.

נועם קוריאט: יש לנו אתר שנקרא מידע למטייל.

נועם קוריאט: בתוך האתר הזה יש מדור שנקרא מחקר במדיה ובתוכו יש מדור שנקרא מידע מחקרי.

נועם קוריאט: כל המידע המחקרי שאנחנו מפרסמים, הכול גם עולה לשם.

נועם קוריאט: לדוגמא, כניסות ומבקרים, תיירים, 2018, לינות תיירים ישראלים 2017, סקר פרויקט כבר ביקרתם וכולי.

נועם קוריאט: יש כאן עשרות פריטים עם אקסלים ומסמכים.

נועם קוריאט: כל המידע נמצא שם.

נועם קוריאט: יכול להיות שיש מידע נוסף שאפשר להעלות ואנחנו נבדוק את זה.

סתיו שפיר: יש למישהו שאלות נוספות?

סתיו שפיר: אני אסכם את הדיון.

סתיו שפיר: כמה דברים שאני מאוד אשמח אם נצא אתם מכאן ואנחנו כאן במטרה משותפת.

סתיו שפיר: אגב, הקבוצה שלי שהדרכתי בטבריה סימנה את תחילת שביל סובב כינרת.

סתיו שפיר: לכן שאלתי לגביו.

אמיר הלוי: לפני חודש היינו שם ואת יודעת מה הבעיה שאיתרנו?

אמיר הלוי: שיש שילוט מצוין שמחזיק מעמד, שמו שם שילוט מעולה, אלא שאין ראונד-אפ.

אמיר הלוי: את יודעת מה זה ראונד-אפ?

אמיר הלוי: זה החומר המרסס שגורם לכך שהצמחייה, החרציות בחורף, לא יסתירו את השילוט.

אמיר הלוי: היינו שם לפני חודש.

סתיו שפיר: אני חושבת שאפשר בהרבה מאוד מקומות בארץ בפריפריה לחזק אותם בצורה מאוד משמעותית בהתבסס על תיירות ולמרות האתגרים שאנחנו עוברים, ועובדה שיש תקופות שבאמת קשה להביא תיירים, כמו צוק איתן, אז יש ירידה דרמטית בתיירים ואין מה לעשות.

סתיו שפיר: יש מה לעשות בצדדים אחרים של הממשלה אבל בטח לא מכיוונכם.

סתיו שפיר: יחד עם הדבר הזה אפשר להגדיל את המספרים בצורה עצומה והכול תלוי בהתנהלות.

סתיו שפיר: אני בטוחה שברור שאתם שותפים לרצון הזה.

סתיו שפיר: לחזק מאוד מאוד מאוד את ערי הפריפריה ואת יישובי הפריפריה, בעיקר מתוך הדבר הזה כי אין מה לעשות, יש הרבה מאוד אזורים בארץ – אם זה בערבה ובנגב והרחב בגליל העליון או בגולן – שיכולים להתבסס בעיקר על תיירות כאמצעי תעסוקה מעל לרוב התחומים האחרים.

סתיו שפיר: צריך להשקיע בזה.

סתיו שפיר: אם זאת ההשקעה, ואני אומרת את זה גם מתוך מעבר על הרבה מאוד שינויים בתקציב שעשיתם בשנים האחרונות, לא עד הסוף מובנת כי בסוף אנחנו מנסים להסתכל בכלים הקיימים שזה פרסום התקשרויות, שזה בתקציב שלכם, על היכן הייתה ההשקעה, מה התועלת של ההשקעה הזאת, מה היעדים שמתכננים – מאוד מאוד קשה להבין.

סתיו שפיר: הדברים האלה הם לא שקופים.

סתיו שפיר: תכניות העבודה מפורסמות בצורה מאוד מצומצמת.

סתיו שפיר: לא נכנסת לשם למשל התכנית של הצפון, לא נכנסת התמקדות באזורים בארץ.

סתיו שפיר: לקבל מידע, שוב, כל הזמן יש פניות לחברי כנסת בעניין הזה של המלונות מול RBNB.

סתיו שפיר: זה נעשה המון אבל כדי למצוא מידע אמיתי, אנחנו מעדיפים לקבל את המידע האובייקטיבי.

אמיר הלוי: מה זה פניות שונות?

סתיו שפיר: להסדיר את הסיפור של RBNB.

סתיו שפיר: כדי לקבל מידע אמיתי ולהבין מה תמונת המצב, אנחנו צריכים את המידע שנמצא אצלכם ולא להסתמך על מידע של חברות פרטיות.

סתיו שפיר: כל הדברים האלה צריכים להיות מפורסמים.

סתיו שפיר: אני מציעה, וזה לא בדיוק כלול במידע למטייל אלא זה מידע למחוקק ומידע לציבור בהקשר של השקעה תקציבית, לראות בדיוק את זה.

סתיו שפיר: איפה משקיעים בארץ בכל שנה, כמה באמת הושקע, גם כמה תוכנן וגם כמה הושקע בסופו של דבר, מה העלייה או מה מספר המטיילים שמגיעים מבחוץ, מה מספר המטיילים שמגיעים מתוך הארץ.

סתיו שפיר: יהיה מאוד מעניין דרך הנתונים האלה גם להבין מה קורה בתיירות פנים, איך מול זה שיש טיסות זולות לעומת מלונות מאוד מאוד מאוד יקרים במקומות האטרקטיביים כך שיותר ויותר ישראלים מעדיפים ויותר משתלם להם לקחת את המשפחה לחוץ לארץ לכמה ימים בטיסת צ'רטר מאשר לטייל בארץ.

סתיו שפיר: מה עושים כדי לעודד יותר תיירות בארץ שהיא גם אפשרית במחיר.

סתיו שפיר: המחירים היום הם בלתי נתפסים לתיירי פנים.

סתיו שפיר: כמה אתם משקיעים באוכלוסיות מיוחדות.

סתיו שפיר: כלומר, מה שאמרנו, חרדים, להט"בים, נשים, גברים, דתיים, חילוניים, אוכלוסיות יהודיות ואוכלוסיות נוצריות.

דקלה כהן שינפלד: תיירות נגישה.

סתיו שפיר: נכון.

סתיו שפיר: כמה משקיעים בהנגשה.

סתיו שפיר: כמה משקיעים בתיירות עסקית, כמה משקיעים כדי להראות את ההישגים הגדולים, תיירות שגם מתבססת על ההישגים הגדולים של המדינה, אם זה בתחומי הטכנולוגיה, החקלאות וכדומה.

סתיו שפיר: כל הדברים האלה יעזרו לנו להתמודד ולהילחם על הדברים הנכונים כאן בכנסת ולעשות עבודה יותר רצינית ויעזרו לכם להציב יעדים.

סתיו שפיר: כמובן החשיבות של היעדים בתכניות עבודה היא עצומה.

סתיו שפיר: היא פשוט גורמת לכולנו לרצות לקפוץ קצת יותר גבוה.

סתיו שפיר: היא לא צריכה להיעשות בצורה שרירותית אלא היא צריכה להיעשות בצורה חכמה אבל היא תגרום לכולנו לנסות להשתפר ולהגיע כמה שיותר למעלה.

סתיו שפיר: מילה אחרונה.

סתיו שפיר: אני חושבת שהיה חשוב מאוד לשמוע את עמדת משרד התיירות, את עמדת שר התיירות והעמדה המקצועית של המשרד בתחומים שהיום מעכבים עלייה במספר התיירים, כמו למשל הדברים שדיברנו עליהם שהם תחבורה ציבורית ונושאים אחרים שאם הם היו משתפרים משמעותית, כמובן היו בראש וראשונה עוזרים לאזרחי ישראל אבל גם היו יכולים להכפיל ולשלש את מספר התיירים שמגיע לכאן מדי שנה ולהכניס הרבה מאוד כסף למדינה.

סתיו שפיר: יש לכם תוספות, משאלות, חלומות?

אמיר הלוי: לא.

אמיר הלוי: רשמנו.

סתיו שפיר: אתם חוזרים למשרד באופניים?

אמיר הלוי: החשב לא אישר.

אמיר הלוי: רצינו אופניים מתחת למשרד כדי שהעובדים יסתובבו בקריית הממשלה עם אופניים, אבל הייתה בעיה של ביטוח.

אמיר הלוי: אנחנו עובדים על זה.

דקלה כהן שינפלד: התפרצת כאן לדלת פתוחה.

סתיו שפיר: ואם עושים תאונה ברכב?

סתיו שפיר: מה זה קשור לביטוח?

אמיר הלוי: לרכב יש ביטוח.

אמיר הלוי: לאופניים, צריך להסדיר ביטוח.

אמיר הלוי: לשם כך יש את החשב הכללי, את ענבל וגופים שלוקח להם זמן.

סתיו שפיר: מדהים.

סתיו שפיר: מכל הבחינות האפשריות צריך לעודד אופניים במקום כל אמצעי תחבורה אחר.

סתיו שפיר: מעבר לכל הדברים האחרים, זה מסייע לבריאות העובדים.

סתיו שפיר: תודה רבה לכם.